ཉིན་མཐའ་མ་དེར་རྒས་པོས་ང་ལ་ཡིད་མུག་པའི་ཟོལ་གྱིས།བླ་མ།ཁྱོད་རང་ངོ་མ་བུ་མོ་བཟང་པོ་ཞིག་རེད།ངའང་ཁྱོད་རང་ནང་བཞིན་ཞི་ཞིང་དུལ་བ་ཞིག་དང་སྤྲོ་པོ་ཞིག་ཡོང་ཐུབ་ན་ཅི་མ་རུང་་་་་ང་ནི་འཆི་ལ་ཉེ་བའི་མི་རྒན་ཞིག་རེད།ང་ལ་སྙིང་ནད་ཚབ་ཆེ་བས་མགྱོགས་པོར་ཤི་འགྲོ་གི་རེད།འོན་ཀྱང་ང་ཤི་སོང་ན་ངའི་བུ་ལ་ལྟ་མཁན་མེད་པས་ང་ཤི་ན་མིག་བཙུམ་ས་མ་རེད།ངའི་ཚེ་མཇུག་ལ་ཅི་བྱེད་རྐྱང་ཚང་མ་ངའི་བུ་འདི་ཡིན་ཟེར་བྱུང་ལ་རྒས་གཉེར་གྱིས་ཁེངས་པའི་མིག་སྔོན་པོ་གཉིས་ནང་མཆི་མས་ཁེངས་ནས་འདུག་པས་ང་སྐབས་དེར་ཁོའི་སྙིང་གཏམ་དེ་འདྲ་ང་ལ་བཤད་ཀྱི་རེད་བསམ་པའམ་རྨི་ལམ་དུའང་འཁོར་ག་ལ་མྱོང་འོན་ཀྱང་དུས་དེར་ང་ལའང་རང་དབང་མེད་པར་མིག་ནང་ལའང་དེ་མུར་མཆི་མའང་འཁོར་དུ་བཅུག་སོང་།